সমাজের পাশে দাঁড়ানোর জন্য তারকারা তাঁদের জনপ্রিয়তাকে কাজে লাগাতে পারেন। রিচা চড্ডা এক নতুন ক্যাম্পেন লঞ্চ করতে গিয়ে এ কথা বলেছেন। ক্যাম্পেনটির উদ্দেশ্য হল পাচারকারীদের হাতে নির্যাতিত মহিলাদের সাহায্য করা। রিচার কথায়, ‘‘বলিউডের কাউকেই সমাজের কোনও সাহায্যের জন্য জোর করা হয় না। এটা সম্পূর্ণ ইচ্ছের ব্যাপার। তবে আমার মনে হয়, যে কোনও সাধারণ উদ্যোগ নিতে গেলেও আপনাকে অসুবিধেয় পড়তে হবে। কিন্তু আপনি যদি জনপ্রিয় হন, তাহলে কাজের অনেকটাই সুবিধে হবে।’’ কিছুদিন আগেই রিচা ‘কিট্টো’ নামে এক ডিজিটাল ফান্ডের সঙ্গে যুক্ত হয়েছেন। যার সহ-প্রতিষ্ঠাতা কুণাল কপূর।